ШҚО-да 746 түлек «Алтын белгі» иегері атанды
DATE: 15:20, 25 Мамыр 2020 | GMT +5
TITLE: ШҚО-да 746 түлек «Алтын белгі» иегері атанды
URL: https://kaz.inform.kz/news/shko-da-746-tulek-altyn-belgi-iegeri-atandy_a3653814/
META: DATE: 15:20, 25 Мамыр 2020 | GMT +5
TOTAL WORDS: 131
AUTHOR(S):
TEXT: Бұл жайлы аймақ басшысы Даниал Ахметов Facebook -тегі жеке парақшасында жазды. «Қымбатты түлектерді, құрметті ұстаздар мен атааналарды оқу жылының аяқталуымен шын жүректен құттықтаймын! Ел тарихында алғаш рет карантин жағдайында онлайн форматта соңғы қоңырау мерекесін өткіздік. Биыл облыс бойынша 8204 оқушы өмірінің жаңа кезеңіне аяқ басқалы отыр. Оның ішінде 746 «Алтын белгі» және 447 үздік аттестат иегерлері бар. Халықаралық, республикалық зияткерлік турнирлердің жүлдегерлері, ғылыми конкурстардың жеңімпаздары атанған түлектерімізді зор мақтанышпен шығарып саламыз. Бүгіннің өзінде ШҚО-ның ең талантты оқушылары еліміздің және әлемнің беделді оқу орындарынан шақырту алды», - дейді әкім. Оның айтуынша, ұстаздар мен ата-аналардың үздіксіз еңбегінің арқасында қашықтан оқыту жағдайында 4 тоқсан лайықты деңгейде аяқталды. «Осы ретте, сіздерге ерекше алғысымды білдіргім келеді. Қиын сәтте балаларымызға көрсеткен қолдауымыз, танытқан түсіністігіміз, білдірген сеніміміз олардың жігер-қайратын жанып, болашағының берік іргетасын қалайды», - деді Даниал Ахметов
